
NEMZETI ADÓ- ÉS VÁMHIVATAL

Bács-Kiskun Megyei Vám- és Pénzügyőri Igazgatósága
   
Iktatószám: 3826753855

Ügyintéző: Bravik Gábor püőr. ftzls.


Telefonszám: 76/513-193



Tárgy: Bejelentés a magánfőző által tárgyévben 50 litert meghaladó mennyiségben előállított párlat megsemmisítéséről

Határidő: -

Idegen szám: -

Melléklet: 1 db.
Tisztelt Önkormányzati Adóhatóság! 
Mint az Ön előtt is ismert, az Országgyűlés 2015. január 1-jei hatállyal nagymértékben átalakította a magánfőzés szabályait, melynek következtében a jogalkotó a magánfőzésre vonatkozó adóbevallással, az átalányadó befizetésével, továbbá a magánfőző által birtokolt desztillálóberendezéssel kapcsolatos eljárást az önkormányzati adóhatósághoz telepítette.

Ugyanakkor a magánfőző, a jövedéki adóról és a jövedéki termékek forgalmazásának különös szabályairól szóló 2003. évi CXXVII. törvény (a továbbiakban: Jöt.) 67/A. § (6) bekezdése alapján a vámhatóságnak köteles bejelenteni a törvényesen lefőzhető mennyiséget meghaladó párlatot és kérni annak megsemmisítését.

A Nemzeti Adó- és Vámhivatal Központi Hivatalának Jövedéki Főosztálya a vámhatóság felé teljesítendő bejelentés mintáját elkészítette, melyet csatoltan megküldök.
Kérem a Tisztelt Címet, hogy az elkészített bejelentés formanyomtatványát az ügyfelek számára hozzáférhetővé tenni szíveskedjen, annak érdekében, hogy az ügyfelek a bejelentési kötelezettségüknek a megfelelő formában eleget tudjanak tenni.
Kecskemét, 2015. január 05.

Tisztelettel:
Ladnai Attila
pénzügyőr százados
igazgató
Erről értesül:

1. Címzett

2. Irattár


Cím: 6000 Kecskemét, Kuruc krt. 14., Postacím: 6001 Kecskemét Pf. 516., Tel.: 76/513-100  Telefax: 76/513-117

E-mail: bacsvpig@nav.gov.hu
Kérjük, válaszlevelében szíveskedjék iktatószámunkra hivatkozni!

